पाएं अपने शहर की ताज़ा ख़बरें और फ्री ई-पेपरडाउनलोड करें
आयुर्वेद, हाेम्याेपेथी और योग चिकित्सा से घर पर भी इलाज कर कोरोना महामारी के इस दौर में हम सुरक्षित रह सकते हैं। शास्त्रों में बताए सरल घरेलू उपचार को अपना कर कोरोना से बचा जा सकता है। आयुर्वेद विशेषज्ञों के अनुसार कुछ लोग ऐसे भी हैं जो कोरोना वायरस से संक्रमित होने के बाद भी घर इलाज करके ही ठीक भी हुए।
प्राचीन समय में ऐसी बीमारियों के इलाज के लिए कई विधियां उपयोग में लाई जाती थी जैसे आयुर्वेद चिकित्सा, ध्वनि, संगीत, राग चिकित्सा व योग चिकित्सा आदि। इस संबंध में वैद नम्रता खन्ना व योग आचार्य वरिंदर नूरी ने कहा कि काढ़ा और अन्य दवाइयों के रिजल्ट अच्छे रहे हैं। इसके अलावा नाक में तेल लगाने, फटकढी के गरारे आदि करने से भी कोरोना वायरस के लक्षण खत्म होते हैं। प्रतिदिन प्राणायाम और सूर्य नमस्कार करें। इससे श्वसन तंत्र और फेफड़े मजबूत होंगे। सांस को 25-30 सेकंड तक फेफड़ों के अंदर भरें, फिर छोड़ने के बाद इतने ही समय तक दोबारा ऑक्सीजन लेकर रोकें। इस प्रक्रिया से सांस लेने की क्षमता का आकलन रहेगा।
ध्वनि चिकित्सा एक खास तरह की ध्वनि से चिकित्सा भी की जाती है। ध्वनि के कंपन से मन और मस्तिष्क प्रभावित होता है जो रोगों से बचाता है। ओम के उच्चारण का लाभ तो वैज्ञानिक भी स्वीकार करते हैं। शंख की ध्वनि के बारे में कहा जाता है कि इसके नाद से जो कंपन उत्पन्न होता है वह धरती के अंदर सोए सूक्ष्म जीवों को भी प्रभावित करता है और जहां तक ओम और शंख की ध्वनि गूंजती है वहां तक नकारात्मक ऊर्जा में कमी आती है।
आयुर्वेद चिकित्सा सर्दी, खांसी होने पर अदरक के कटे टुकड़े, 1/2 चम्मच जीरा, 1/2 चम्मच हल्दी और एक चम्मच नींबू रस को एक कप पानी में मिलाकर इसका सेवन करना है। सर्दी, खांसी से पीड़ित लोगों को फायदा होता है। रोग प्रतिरोधक क्षमता भी बढ़ती है। रोजाना तुलसी, लौंग, अदरक और हल्दी का गर्म दूध पिएं। संतरे, मौसमी और आंवला खाएं। नींबू का इस्तेमाल भी जरूर करें। नमक के गुनगुने पानी से गरारे करे। कपूर, लौंग, इलाइची और जावित्री को पीसकर अपने साथ रखें और समय-समय पर उसे सूंघते रहें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn